Այս համատեքստում ուշագրավ մեկնաբանություններ է անում ադրբեջանական մամուլը: Մասնավորապես, քաղաքական տեխնոլոգիաների ադրբեջանական կենտրոնի տնօրեն Մուբարիզ Ահմեդօղլուն կարծում է, որ Հայաստանի եւ Ադրբեջանի արտգործնախարարների հանդիպման գլխավոր թեման լինելու է բանակցությունների կարգավիճակի հարցը: Այլ կերպ ասած, ըստ ադրբեջանցի քաղաքագետի, արտգործնախարարները քննարկելու են այն հարցը, թե ով է բանակցելու Հայաստանի եւ Ադրբեջանի անունից: Այս դիտարկումը կարեւորվում է Մոսկվայում Փաշինյան-Ալիեւի արարողակարգային ծանոթության մասին տեղեկատվության ֆոնին: